text: Annað árið á rað fyri fyrstu ferð síðani 1970
text: #000001
text: 66-liðið megnaði tað, og nú fara Jákup Biskopstø Andreasen, Páll Klettskarð, Jóannes Bjartalíð, Árni Frederikseberg og hinir at royna at gera teimum kynstrinum eftir og vinna fleiri ár á rað.
text: #000002
text: “Vit ynskja KÍ tillukku við meistaraheitinum” ljóðaði í hátalaranum á Tórsvølli í gjár, tá dysturin millum HB og Víking var liðugur.
text: #000004
text: Úrslitið gjørdist 2-1 til HB, og sostatt var greitt, at eingin kundi taka KÍ aftur, nú bara 12 stig eru eftir at spæla um í bestu mansdeildini í fótbólti.
text: #000005
text: Hetta er tjúgundu ferð at KÍ vinnur meistaraheitið, og klaksvíkingar koma harvið upp á tvær stjørnur. Eitt fyri hvørt tíggjunda meistaraheitið. Hetta er annars nakað sum HB’arar hava havt fyri seg sjálvan, men nú er tann tíðin av.
text: #000006
text: Sonevnda 66-liðið hjá KÍ var tað seinasta at vinna fleiri ár á rað fyri felagið. Tá vann KÍ føroyameistaraheitið í fimm ár á rað frá 1966 til 1970.
text: #000007
text: Um núverandi lið fer at megna at vinna fleiri ár á rað, má tíðin vísa. Klárar KÍ at halda uppá nógvar av sínum góðu leikarum, er stórur møguleiki fyri, at KÍ aftur stendur við steypinum næsta ár.
text: #000008
text: Nú er landsliðssteðgur áðrenn farið verður í holt við seinasta partin av landskappingini. KÍ hevur heimavøll móti Skála síðsta umfar, og tá fer liðskiparin Jákup Biskopstø Andreasen at taka ímóti steypinum annað árið á rað.
text: #000010
text: Sí eisini: Myndir: FM-veitsla í Klaksvík
text: #000011
text: Bresta saman um finalupláss í annaðkvøld
  U15-genturnar skúgvaðu alla mótstøðu av vegnum
  13 nýggir venjarar fingið prógv
text: #000013
text: Bresta saman um finalupláss í annaðkvøld
text: #000014
text: U15-genturnar skúgvaðu alla mótstøðu av vegnum
text: #000015